Læsisstefna Vopnafjarðarskóla

**Stefna og áherslur í lestrarnámi og kennslu**

Samkvæmt Aðalnámskrá grunnskóla almennum hluta (2011:31-32) er grunnskólum skylt að mennta öll börn á árangursríkan hátt. Markmið grunnskóla er samkvæmt lögum tvíþætt. Annars vegar almenn menntun sem stuðlar að alhliða þroska nemenda og virkri þátttöku þeirra í lýðræðisþjóðfélagi og hins vegar að búa nemendur undir þátttöku þeirra í atvinnulífinu og frekara nám.

Læsi er einn af grunnþáttum menntunar. Samkvæmt Aðalnámskrá (2011:16-17) er meginmarkmið læsis að nemendur séu virkir þátttakendur í að umskapa og umskrifa heiminn með því að skapa eigin merkingu og bregðast á persónulegan og skapandi hátt við því sem þeir lesa, með hjálp þeirra miðla og tækni sem völ er á. Vopnafjarðarskóli leggur því mikla áherslu á að rækta læsi í víðum skilningi. Þá er m.a. átt við að nemendur geti frá upphafi skólagöngu notið lestrar bæði sér til gagns og gamans. Geti nýtt sér margvíslega miðla í þekkingarleit og úrvinnslu, lesið úr myndritum á ýmsu formi, myndað sér skoðanir út frá lesnu efni og tjáð sig í ræðu og riti á fjölbreyttan hátt.

Sérstök áhersla er lögð á snemmtæka íhlutun lestrar. Í fyrstu bekkjum grunnskólans er kennt eftir Byrjendalæsi sem er lestrarkennsluaðferð sem leggur áherslu á fjölbreytta nálgun lestrar og ritunar. Fylgst er náið með framvindu lestrar og gripið strax inn í ferlið ef grunur leikur á að um lestrarerfiðleika sé að ræða. Nemendur fá þá aukna þjálfun í þeim þáttum sem á þarf að halda. Einnig er lögð mikil áhersla á samvinnu um lestur við heimili nemenda þar sem lestrarþjálfun fer fram í formi daglegs heimalestrar hjá nemendum í 1.-7. bekk. Þá er lögð áhersla á yndislestur í öllum bekkjum skólans og kennarar hvattir til að lesa fyrir nemendur.

Lögð er áhersla á alla færniþætti læsis þ.e. ***færni í talmáli, lestri og ritun***. Lögð er áhersla á að nemendur skólans:

* Tileinki sér ***öflugan orðaforða*** og ***góðan skilning*** á orðum og hugtökum sem stuðlar

jafnhliða að góðum talmáls- og lesskilningi,

* nái góðum tökum á ***umskráningarfærni*** hvað varðar hraða, sjálfvirkni og lestrarlag,
* öðlist færni í að ***tjá sig*** skýrt og greinilega á fjölbreyttan hátt bæði í talmáli og ritmáli.

Öllum kennurum skólans er ætlað að stuðla að öflugu læsi nemenda með kennsluháttum sínum í tengslum við allar námsgreinar.

Markviss kennsla í læsi hefst í fyrstu bekkjum þar sem lögð er áhersla á grunnfærni nemenda en hún heldur áfram ***alla skólagönguna í tengslum við allt skólastarf og allar námsgreinar***.

**Hlutverk foreldra og heimila**

Til að góður árangur náist verður kennsla og þjálfun í læsi að vera ***samvinnuverkefni heimila og skóla*.** Á heimilum barna er lagður grunnur að læsi þeirra í framtíðinni og sá áhugi á umræðum og lestri sem þau kynnast þar er mikilvægur fyrir lestraráhuga þeirra og allt nám. **Hlutverk foreldra er mikilvægt í lestrarnáminu.** Segja má að í skólanum séu lestraraðferðir lagðar inn og kenndar en þjálfunin fari fram á heimilum. Þjálfun á heimilum skiptir sköpum um að barn nái góðum tökum á lestri. Í byrjun lestrarnámsins þarf að gera ráð fyrir ***15 – 30 mín. lestrarstund heima*** á hverjum degi. Leggja verður áherslu á að lestrarstundin sé notaleg og ánægjuleg samlestrar- og samræðustund barns og foreldris. Mikilvægt er að haldið sé áfram að lesa saman og ræða lesefni heima þó að barnið hafi náð tökum á lestrarfærninni. Þannig geta heimilin stutt við að barnið þroski stöðugt með sér bætta færni í læsi, bæði hvað varðar mál og lestur.

**Læsiskennsla – kennsluaðferðir og þjálfun**

Færni í ***máltjáningu og málskilningi*** annars vegar og færni í ***lestri og lesskilningi*** hins vegar eru eðlilega nátengdir þættir og verða varla aðskildir í umfjöllun um læsi. Í Vopnafjarðarskóla er unnið samhliða að því að efla færni nemenda á öllum aldursstigum í þessum þáttum.

Hvað ***umskráningu og lesskilning*** varðar er lögð áhersla á að náms- og kennsluhættir séu fjölbreyttir og einstaklingsmiðaðir, í samræmi við þroska og færni nemenda.

Líta ber á lestrarnámið sem ***samvinnuverkefni fremur en einstaklingsvinnu***. Vinnubrögð við

lestrarkennsluna eiga að stuðla að ***samvinnu, samræðum og munnlegri umfjöllun*** af ýmsu tagi. Þannig er ýtt undir að nemendur ***tileinki sér nýjan orðaforða, betri skilning á mæltu máli og lesefni, aukna leikni í að tjá sig í töluðu og rituðu máli*** auk þess að fá þjálfun í samskiptum og samvinnu. Nemendur eiga að fá fjölbreytt tækifæri til að ræða les- og námsefni sitt, segja frá því eða kynna það auk þess að vinna með það á annan hátt.

Í 1. – 4. bekk er lagður grunnur að færni nemenda í málskilningi, máltjáningu (mállegri færni) og annarri læsistengdri færni. Nálgun við læsiskennsluna er heildstæð, samkvæmt aðferðum Byrjendalæsis.

Í öllum árgöngum á áfram að leggja áherslu á markvissa kennslu í lestri, mál- og lesskilningi og tjáningu auk stöðugrar þjálfunar þessara þátta. En áherslur og aðferðir í kennslunni breytast eðlilega með aukinni færni nemenda. Leita á eftir samvinnu við heimili um lestur og

verkefnavinnu af ýmsu tagi

|  |  |  |  |  |
| --- | --- | --- | --- | --- |
| **Lestrarkennsluaðferðir, lestrarþjálfun** | **1. – 4.**  **bekkur** | **5. -6.**  **bekkur** | **7. – 8.**  **bekkur** | **9. – 10. bekkur** |
| Þjálfun hljóðkerfisvitundar |  |  |  |  |
| Unnið með þulur, vísur, söng og rím |  |  |  |  |
| Stafainnlögn |  |  |  |  |
| Hljóðaaðferð |  |  |  |  |
| Sundurgreinandi aðferð |  |  |  |  |
| Heildaraðferð, orðaaðferð |  |  |  |  |
| Samvirk aðferð |  |  |  |  |
| Hermilestur |  |  |  |  |
| Kórlestur |  |  |  |  |
| Upplestur fyrir kennara |  |  |  |  |
| Lestrarþjálfun heima |  |  |  |  |
| Lestrarþjálfun í námsforritum |  |  |  |  |
| Paralestur |  |  |  |  |
| Samlestur í hópum |  |  |  |  |
| Upplestur, framsögn |  |  |  |  |
| Leiklestur, framsögn |  |  |  |  |
| Leitarlestur |  |  |  |  |
| Lestur myndrita, korta o.þ.h. |  |  |  |  |
| Lestur ólíkra textagerða |  |  |  |  |
| Framsagnaþjálfun |  |  |  |  |
| Skimunarlestur, yfirlitslestur |  |  |  |  |
| Frjáls lestur, í skóla og heima - Yndislestur |  |  |  |  |

|  |  |  |  |  |
| --- | --- | --- | --- | --- |
| Mál- og lesskilningur, kennsluaðferðir og þjálfun | **1. – 3.**  **bekkur** | **4. -5.**  **bekkur** | **6. – 7.**  **bekkur** | **8. – 10. bekkur** |
| Kennari les upp gæðatexta (bókmenntir, fræðitexta), nemendur hlusta og rætt er um efni hans |  |  |  |  |
| Samlestur í hópum og umræður um textann |  |  |  |  |
| Merkingar orða leitað út frá samhengi í texta |  |  |  |  |
| Kennd merking og notkun nýrra orða, orðasamanda og hugtaka |  |  |  |  |
| Kennsla orðaforða í gegnum umræður og lestur fjölbreytts texta s.s. bókmennta, námsgreina, dagblaða og tímarita |  |  |  |  |
| Kenndur lestur stærðfræðitákna og skilningur á þeim þjálfaður |  |  |  |  |
| Sjálfstæð vinna skv. skriflegum fyrirmælum |  |  |  |  |
| Munnleg og skrifleg lesskilningsverkefni |  |  |  |  |
| Munnleg og skrifleg úrvinnsla texta af ýmsu tagi |  |  |  |  |
| Svara leitað í texta af ólíkri gerð |  |  |  |  |
| Unnið að lausn orðadæma, gáta og þrauta |  |  |  |  |
| Gagnvirkur lestur |  |  |  |  |
| Unnið með vísur og ljóð |  |  |  |  |
| Kennsla bókmenntahugtaka |  |  |  |  |
| Myndræn útfærsla á lestexta |  |  |  |  |
| Glósuvinna nemenda, útskýring orða og hugtaka |  |  |  |  |
| Útdrættir úr texta |  |  |  |  |
| Munnlegar frásagnir og endursagnir |  |  |  |  |
| Kynningar nemenda á lesefni, munnlega, veggspjöld, glærukynningar |  |  |  |  |
| Hópumræður, málfundir, þjálfun í rökstuðningi |  |  |  |  |
| Leikræn tjáning |  |  |  |  |

**Lestraráhugi – Yndislestur – Lestur bókmennta**

Góð lestrarfærni er nauðsynleg forsenda fyrir áhuga á lestri. En ekki er nægilegt að nemendur tileinki sér þá færni. Stöðugt þarf að vinna með ýmsu móti að því að ***efla og viðhalda áhuga nemenda*** á lestri, til ***yndis, afþreyingar og fróðleiks***. Stuðla skal að því með margvíslegum hætti að lestur verði sjálfsagður þáttur í lífi nemenda. Þeir þurfa að skynja mikilvægi lestrar og læra að njóta þess að lesa.

Í Vopnafjarðarskóla er lögð áhersla á að ***námsumhverfið sé örvandi*** og hvetji til lestrar. Nemendur hafa gott aðgengi að góðu bókasafni og bækur eiga að vera sýnilegar í skólastofum. Ýmis konar upplýsingar á spjöldum, orðaveggir, orðmyndir, verkefni nemenda og fleira þess háttar á að sjást á veggjum skólastofa og á göngum skólans.

***Frjáls lestur, yndislestur, er hluti af daglegu skólastarfi*** í Vopnafjarðarskóla en nemendur lesa bækur að eigin vali. Í 1. – 4. bekk á að vera a.m.k. 3 í viku yndislestur en í 5. – 10. bekk eiga nemendur að lesa sér til yndis ákveðna tíma vikunnar. Að auki á að hvetja nemendur með ýmsu móti til að lesa heima. Foreldrar yngri barna eru hvattir til að lesa reglulega með börnum sínum og fyrir þau.

Kennarar eiga að hvetja til ***umræðna*** um það sem nemendur lesa. Nemendur allra árganga eiga reglulega að fá tækifæri til að segja ***frá bókum*** sem þeir hafa lesið eða kynna þær með öðru móti. Kennarar eiga jafnframt að segja sjálfir frá bókmenntum jafnt sígildum sem nýlegum og öðru lesefni sem þeir hafa lesið með það í huga að kveikja áhuga nemenda á því og örva þá til lestrar. Mælst er til þess að kennarar lesi einnig bækur að eigin vali á sama tíma og nemendur.

Kennarar í 1. – 7. bekk eiga reglulega að lesa ***sögubækur upphátt*** fyrir nemendur sína. Í 8. – 10. bekk eiga íslensku- og tungumálakennarar einnig að lesa upp bókmenntatexta fyrir nemendur og/eða segja munnlega frá efni bóka. Í tengslum við upplestur kennara og kynningar nemenda gefast góð tækifæri til umræðna um söguefnið, bókmenntahugtök og aðrar bækur.

Í 2. – 10. bekk á reglulega að efna til lestrarátaks. Það fyrsta á að hafa að hausti t.d. í tvær til fjórar vikur, til að nemendur rifji upp lestrarfærni sína sem oft vill hraka yfir sumarið. Síðan á

að endurtaka lestrarátak á skólaárinu, misoft eftir því hve nauðsynlegt er að efla lestrarfærni eða auka lestraráhuga nemenda. Nemendur á að hvetja til að lesa sem mest t.d. með því að gera árangur þeirra sýnilegan, hengja upp á veggi nöfn þeirra bóka eða blaðsíðufjölda sem þeir lesa, setja upp súlurit o.fl. þess háttar.

Nemendur 7. bekkja taka þátt í ***Stóru upplestrarkeppninni*** árlega. Í tengslum við hana þarf að leggja mikla áherslu á markvissa kennslu í upplestri og framsögn. Nemendur í 4. bekk taka einnig þátt í **Litlu upplestrarkeppninni.**

**Skólasafnið** á að vera hjarta skólans og öflug starfsemi þess er mikilvæg fyrir allt skólastarfið. Ekki síst hefur skólasafnið mikilvægt hlutverk hvað það varðar að ***kveikja, örva og viðhalda áhuga*** nemenda á lestri. Nemendur allra árganga eiga að fá aðstoð, hvatningu og ráðgjöf bókasafnsvarðar við val á frjálsu lesefni við hæfi. Lesefnið getur ýmist verið að eigin vali eða í samráði við umsjónarkennara t.d. þegar lestrarátak stendur yfir.

**Lestur námsgreina**

Þegar nemendur hafa tileinkað sér nokkra færni í lestri fara þeir að nýta hana til ***upplýsingalestrar*** meðal annars lestrar námsgreina s.s. stærðfræði, bókmennta, ljóða, samfélagsfræði, náttúrufræði og tungumála.

Í tengslum við lestur námsgreina og upplýsingaöflun á að kynna nemendum ***mismunandi textagerðir***. Þeim á jafnframt að kenna aðrar lestraraðferðir en ***nákvæmnislestur*** og skapa á nemendum tækifæri til að fá æfingu í að beita þeim og tileinka sér þær. Má þar nefna

***leitarlestur*** (leitað eftir ákv. atriðum í texta), ***yfirlitslestur*** og ***skimun lesefnis*** (lesið hratt yfir og innihald textans meðtekið í grófum dráttum).

Gegnum lestur námgreina ***eflist orðaforði*** nemenda bæði almennt og að því er snýr að

hverju fagi fyrir sig. Til efla orðaforða og þjálfa rétta notkun hans eiga kennarar að skapa tækifæri til samræðna um faggreinatengt efni þar sem nemendur vinna fjölbreytt verkefni.

Mikilvægt er að vinna með íslensku sé ávallt lifandi og reynt er að efla áhuga nemenda á skrýtnum, nýjum eða skemmtilegum orðum og merking þeirra og notkun rædd.

Foreldrar nemenda eru hvattir til að lesa með börnum sínum námsgreinar og ræða við þá um það sem til umfjöllunar er í námsbókum og verkefnavinnu hverju sinni.

**Skólasafnið** gegnir afar mikilvægu hlutverki þegar kemur að lestri faggreina og faggreinatengdri vinnu.

|  |  |  |  |  |
| --- | --- | --- | --- | --- |
| **Lestur námsgreina, kennsluaðferðir og þjálfun** | **1. bekkur** | **2. – 3.**  **bekkur** | **4. -7.**  **bekkur** | **8. – 10.**  **bekkur** |
| Samlestur |  |  |  |  |
| Upplestur kennara |  |  |  |  |
| Umræður |  |  |  |  |
| Hugtök og orð sem tengjast fagi kennd |  |  |  |  |
| Gagnvirkur lestur |  |  |  |  |
| Unnið að lausn orðadæma, gáta og þrauta |  |  |  |  |
| Svara leitað í texta, leitarlestur |  |  |  |  |
| Verkefni sem reyna á orðaforða og hugtakaskilning unnin |  |  |  |  |
| Kynningar nemenda á lesefni, munnlega, veggspjöld, glærukynningar (Power point, Prezi o.fl.) |  |  |  |  |
| Skrifleg próf úr námsefni |  |  |  |  |
| Lestur myndrita og upplýsingaleit úr þeim kennd |  |  |  |  |
| Yfirlitslestur kendur |  |  |  |  |
| Upplýsingaefni í bókum, heimildaleit kennd |  |  |  |  |
| Notkun orðabóka kennd |  |  |  |  |
| Notkun leitarsíða kennd s.s. Orðabók Háskólans, Vísindavefurinn, Google o.fl. |  |  |  |  |
| Þjálfun í gagnrýnni notkun á upplýsingasíðum á neti. |  |  |  |  |

**Ritun og skrift**

Til að geta tjáð sig skriflega svo vel fari þarf einstaklingur að búa yfir margs konar færni. Má þar nefna umskráningarfærni, skilning á tungumálinu, færni í að draga til stafs eða skrifa á tölvu, kunna að byggja upp texta á rökréttan hátt og beita blæbrigðaríku máli.

Grunnur að færni í ritun er lagður strax á heimili barna með þjálfun þeirra í talmáli og með því að lesa fyrir þau. Í Vopnafjarðarskóli hefst kennsla í ritun um leið og kennsla í lestri, unnið er að ***umskráningu jafnt í báðar áttir*** þ.e. frá staf til hljóðs (lestur) og frá hljóði til stafs (ritun). Nú er unnið að byrjendakennslu í ritun skv. vinnulagi Byrjendalæsis.

Í öllum árgöngum á að leggja áherslu á að ***kenna*** nemendum alla færni sem ritun krefst og leggja fyrir þá verkefni sem ***þjálfa þá færni markvisst***. Áherslur og aðferðir í kennslunni breytast með aukinni færni nemenda. Leitað er eftir samvinnu við heimili um verkefnavinnu af ýmsu tagi.

|  |  |  |  |  |
| --- | --- | --- | --- | --- |
| **Ritun, skrift, kennsluaðferðir og þjálfun** | **1. bekkur** | **2. – 3.**  **bekkur** | **4. -7.**  **bekkur** | **8. – 10.**  **bekkur** |
| Rétt grip um skriffæri þjálfað |  |  |  |  |
| Stafdráttur kenndur, ítölsk skrift |  |  |  |  |
| Skriftaræfingar |  |  |  |  |
| Orðhlutaaðferð |  |  |  |  |
| Uppbygging setninga kennd |  |  |  |  |
| Greinarmerkjasetning |  |  |  |  |
| Málfræði – og stafsetningarkennsla |  |  |  |  |
| Ýmis ritunarverkefni unnin |  |  |  |  |
| Fingrasetning á lyklaborð æfð |  |  |  |  |
| Kennt á ritvinnsluforrit |  |  |  |  |
| Ritun í heimavinnu |  |  |  |  |
| Myndasögur út frá texta |  |  |  |  |
| Ljóðagerð |  |  |  |  |
| Hugarkort (mind map) |  |  |  |  |
| Kennd uppbygging sögu |  |  |  |  |
| Ritunarrammar nýttir og kennd notkun þeirra |  |  |  |  |
| Mismunandi tetaskrif kennd: Smásögur, ævintýri, ljóð, blaðagreinar, leikrit, samtöl |  |  |  |  |
| Frjáls textaskrif |  |  |  |  |
| Bókmenntaritgerðir |  |  |  |  |
| Heimildaritgerðir, tengdar námsgreinum |  |  |  |  |
| Bekkjarblað unnið |  |  |  |  |
| Endursagnir |  |  |  |  |
| Útdrættir |  |  |  |  |
| Röksemdarfærsluritun |  |  |  |  |
| Stílfærsluritgerð (nemendur setja sig inn í mismunandi aðstæður) |  |  |  |  |
| Gagnrýni |  |  |  |  |

***Viðmið***

Markmið Vopnafjarðarskóla í læsi byggjast á aðalnámskrá grunnskóla í íslensku.

Stefnt er að því að allir nemendur nái tökum á:

* ***Hraðri og lipurri umskráningarfærni*** (sjá nánar hér að neðan),
* ***sveigjanlegu lestrarlagi og skýrri og góðri framsögn***,
* ***70 – 100% lesskilningi*** úr aldurssvarandi texta,
* færni til að ***tjá sig skýrt og með bælbrigðum, bæði í töluðu og rituðu máli***.

**Viðmið sem stefnt er að varðandi *leshraða að vori, lesin atkvæð á mínútu.***

1. bekkur: 40 - 90 atkv. á mínútu í raddlestri.

2. bekkur: 80 – 140 atkv. á mínútu í raddlestri.

3. bekkur: 130 – 180 atkv. á mínútu í raddlestri.

4. bekkur: 170 – 220 atkv. á mínútu í raddlestri.

5. bekkur: 210 – 250 atkv. á mínútu í raddlestri.

6. bekkur: 230 – 270 atkv. á mínútu í raddlestri.

7. bekkur: 250 - 300 atkv. á mínútu í raddlestri.

8. bekkur: 300 atkv. á mínútu í raddlestri.

9. bekkur: 300 atkv. á mínútu í raddlestri.

10. bekkur:300 atkv. á mínútu í raddlestri.

***Námsmatsaðferðir og skráning niðurstaðna***

Í Vopnafjarðarskóla er lögð áhersla á ***fjölbreyttar námsmatsaðferðir***. Kennarar eiga að gera nemendum ljós markmið námsins og gæta þess að ávallt sé ***fyllsta samræmi milli markmiða námsins, náms- og kennsluhátta og aðferða við námsmat***.

***Stöðumat*** á lestarfærni (sjónrænn orðalestur, leshraði texta og lesskilningur) á að fara fram við annaskipti og að vori. Þegar nemendur eru langt frá settum viðmiðum skólans að vori á að bregðast við með sérstöku lestrarátaki og/eða sérkennslu í byrjun næsta skólaárs. Á námsmatsblaði á að birta hve mörg atkvæði nemandi les á mínútu í upplestri. Leshraði þeirra nemenda sem lesa 300 atkv. eða meira á mínútu er aðeins metinn að vori. Að vori er metin framsögn þeirra nemenda í 4. – 9. bekk sem lesa meira en 200 atkv. á mínútu.

***Símat*** á að fara fram allt skólaárið. Meta á vinnu nemenda, skil þeirra á verkefnum

og framfarir þeirra.

***Skrifleg og/eða munnleg próf*** á að leggja fyrir við annarlok um miðjan vetur og að vori. Slík próf eru jafnframt lögð fyrir þegar meta þarf hvernig nemendur hafa tileinkað sér ákv. kunnáttu eða færni sem kennd hefur verið. Skrifleg próf geta auk hefðbundinna prófa verið t.d. í formi ***samvinnuprófa*** eða ***heimapr*ófa.**

Í tengslum við frásagnir nemenda og kynningar af ýmsu tagi á að kenna nemendum

***jafningjamat*** og þjálfa þá í að ***meta raunhæft og af sanngirni*** vinnu/framsögn samnemenda.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| |  |  |  |  |  |  | | --- | --- | --- | --- | --- | --- | | **Námsmat** | **1. bekkur** | **2. – 3.**  **bekkur** | **4.-5 bekkur** | **6.-7**  **bekkur** | **8. – 10.**  **bekkur** | | Stafakönnun, heiti stafa og hljóð, haust vor. |  |  |  |  |  | | Hugtakaskilningur, hljóðkerfisvitund, haust og vor |  |  |  |  |  | | Leshraðapróf- orðalestur og texti, annarskipti og vor |  |  |  |  |  | | Leshraðapróf- hljóðalestur |  |  |  |  |  | | Framsagnarpróf, lestrarlag- upplestur, vor |  |  | Nem. | Yfir | 200 atk. á mín. | | Lesskilningsprófið Orðarún við annarskipti |  |  |  |  |  | | Skrift- verkefni/símat |  |  |  |  |  | | Skriftarpróf á annarskiptum |  |  |  |  |  | | Stafsetning – verkefni/símat |  |  |  |  |  | | Ritun-verkefni/símat |  |  |  |  |  | | Ritunar- (ritgerða)próf |  |  |  |  |  | | Verkefnavinna metin-símat |  |  |  |  |  | | Samvinnuverkefni metin-símat |  |  |  |  |  | | | | | | |
|  | | | | | |
|  | | |  | | |
|  | | | | | |
|  | | |  | | |
|  | | |  | | |
|  | | |  | | |
|  | | | | | |
|  | | |  | | |
|  | | | | | |

**Skráning niðurstaðna**

* Umsjónarkennarar eiga að skrá niðurstöður úr **lesskilningsprófunum Orðarúnu** á meðfylgjandi eyðublöð, hlutfall (%) réttra svara í lesskilningsprófum.
* Umsjónarkennarar skrá niðurstöður úr prófum í lestri á þar til gerð eyðiblöð á rafrænu formi.
* Halda á utan um niðurstöður annars námsmats í læsi í Mentor. Umsjónarkennarar bera ábyrgð á þeirri skráningu.

***Kennslugögn***

Við kennslu í læsi er mikilvægt að viðhafa ***fjölbreytta kennsluhætti*** og nýta ***margvísleg kennslugögn.*** Leita skal allra leiða til að mæta þörfum hvers og eins.

Í Vopnafjarðarskóla eiga kennarar að nýta sem ***fjölbreyttast lesefni*** til kennslunnar. Auk lestrarbóka og annarra námsbóka á að nýta vel ***bókakost bókasafnsins, tímarit, dagblöð, bækur í eigu nemenda, vefsíður*** og annað sem til fellur.

***Lestrarforrit og forrit sem þjálfa og styðja við ritunarfærni***, þar af mörg gagnvirk forrit,

eru aðgengileg nemendum í tölvum skólans. Þau á að nýta til kennslu jafnt í lestri sem ritun.

***Ýmis konar hlustunarefni sem er aðgengilegt*** á netinu á að nýta til að þjálfa nemendur í hlustun og sem grundvöll umræðna. Kennarar eiga ætíð að benda nemendum með lestrarörðugleika og foreldrum þeirra á möguleika þess að nýta sér hljóðefni, sjá hér á eftir.

Á veggjum kennslustofa yngri nemenda eiga að hanga spjöld og myndir sem minna á stafi

og hljóð þeirra, stafdrátt, stafrófið o.fl. þess háttar. Nemendur á öllum aldursstigum eiga að hafa greiðan aðgang að reglum sem lúta að ritun, bæði hvað varðar málfræði, stafsetningu, greinarmerkjasetningu, uppbyggingu ritverka, ritunarramma o. fl.

***Skimanir og greiningar***

Árlega á að leggja fyrir ***próf og skimanir*** í þeim tilgangi að fylgjast með því hvort nemendur taki eðlilegum framförum í læsi. Niðurstöður námsmats og skimana á ávallt að skoða með það að markmiði að meta hvort bregðast þurfi á einn eða annan hátt við árangri nemenda í læsi, jafnt einstaklinga sem hópa. Að auki á að nýta niðurstöður ***samræmdra prófa*** í íslensku (hlustun, lesskilningur og ritun) til að meta læsisfærni nemenda.

***Lista til að meta sjónrænan orðaforða, leshraðapróf (hljóðlestur og/eða raddlestur, orðskilnings- og lesskilningspróf*** á að leggja fyrir alla nemendur sbr. töflu hér að framan. Nemendur sem víkja verulega frá viðmiðum skólans eiga strax að hausti að fá sérstaka lestraraðstoð sem er unnið í samvinnu við heimili. Reglulega er lesturinn metinn og frekari viðbrögð ákveðin.

Bregðast á við þegar nemendur sýna slaka færni miðað við meðaltal aldurshóps síns og/

eða viðmið skólans um árangur. Skipuleggja þarf og bjóða þeim nemendum ***sérstakan stuðning eða sérkennslu*** ýmist til lengri tíma eða tímabundið. Leita á eftir samvinnu við heimilin um þjálfun í færniþáttum læsis þar sem ***bestur árangur næst ef unnið er jafnhliða að þjálfuninni á heimili nemenda og í skólanum***.

**Skimanir**

|  |  |
| --- | --- |
| **Bekkur** | Prófgögn |
| 1. bekkur | Leið til læsis  Læsi – lestrarskimun  Lestrarpróf/hraðlestrarpróf |
| 1. bekkur | Læsi – lestrarskimun  Lesmál  Lestrarpróf/hraðlestrarpróf |
| 1. bekkur | LOGOS  Hraðlestrarpróf/framsagnarpróf  Orðarún |
| 1. bekkur | Samræmd könnunarpróf  Hraðlestrarpróf/framsagnarpróf  Orðarún |
| 1. bekkur | Hraðlestrarpróf/framsagnarpróf  Orðarún |
| 1. bekkur | LOGOS  Hraðlestrarpróf/framsagnarpróf  Orðarún |
| 1. bekkur | Samræmd könnunarpróf  Hraðlestrarpróf/framsagnarpróf |
| 1. bekkur | Hraðlestrarpróf/framsagnarpróf  Orðarún |
| 1. bekkur | LOGOS  Hraðlestrarpróf/framsagnarpróf |
| 1. bekkur | Samræmd könnunarpróf |

**Greiningar**

* **Hljóðfærni**, greiningartæki til að greina hljóðkerfisvanda. Lagt fyrir þá nemendur í 1. bekk sem, samkvæmt prófinu Leið til læsis, teljast vera í áhættuhópi vegna lesblindu. Lagt fyrir af sérkennara.
* **Logos**, greiningartæki fyrir lestrarörðugleika: Einstakir nemendur í 3. bekk eða síðar skimaðir ef grunur kemur upp um dyslexíu eða aðra sértæka lestrarörðugleika. Frekari greining er gerð ef þurfa þykir.
* **TOLD-málþroskapróf:** Einstaka nemendur sem grunur leikur á að séu með frávik í málþroska eru skimaðir með prófinu. Lagt fyrir af sérkennara.

Ef grunur leikur á verulegu fráviki í málþroska á að vísa nemanda til **talmeinafræðings.**

***Nemendur með sértæka erfiðleika***

Allir kennarar eiga að hafa sérstakar þarfir nemenda sinna í huga við skipulag kennslunnar og leita leiða til að mæta þörfum hvers og eins. Í Vopnafjarðarskóla á að leita leiða til að ***öllum nemendum sé gert kleift að vinna sem mest í hópi annarra nemenda***. Í því skyni á að:

* ***Aðlaga læsistengt námsefni*** að þeirra færni, bæði í skóla og heimavinnu.
* ***Nýta tölvur*** við nám og kennslu. Nemendur eiga að fá tækifæri til að þjálfa færni í ákv. þáttum í námsforritum og vinna ýmis verkefni á tölvur.
* ***Nýta hlustunarefni*** í kennslustofum. Hlustunarefni á að kynna fyrir nemendum og foreldrum þeirra strax á yngsta stigi og hvetja þá til að meta hvort hlustunarefni henti þeim.
* ***Aðlaga námsmat*** að þörfum/færni nemenda og bjóða þeim upp á sérstaka aðstoð við próftöku.
* Skipuleggja starf ***stuðningsfulltrúa*** svo að þeir nýtist vel til aðstoðar nemendum í bekk.

Auk þess á að bregðast við sértækum erfiðleikum sbr. eftirfarandi:

* Nemendum í 4. – 10. bekk sem eiga við sértæka erfiðleika að stríða er markvisst kennt ***að nýta sér hjálpargögn*** s.s. hlustunarefni, orðabækur og leiðréttingarforrit í tölvum. Rætt er við þá um mismunandi leturgerðir og liti á bakgrunni/pappír. Þeim er bent á að prófa sig áfram með litaglærur. Sérkennarar og/eða námsráðgjafi sinna þessu verkefni.
* **Sérkennsla** fer fram í litlum námshópum, ýmist í bekk, utan bekkjar eða í námsveri.
* Í undantekningartilfellum er unnið með 1 – 2 nemendur við að þjálfa ákv. færni sem þeir hafa ekki náð tökum á. Er þá ýmist unnið inni í bekkjarstofu eða í námsveri.

• **Blindrabókasafn Íslands**. Það veitir þeim aðgang að safninu. Nemendur og foreldrar þeirra eru hvattir til að nýta sér þjónustu þess.

**Viðmið um sérkennslu og stuðning eru:**

Nemanda sem ekki hefur náð viðunandi mállegri færni eða viðunandi árangri í lestrarkunnáttu (umskráning, hraði og lesskilningur) eða ritun (stafagerð, s k r i f t og stafsetning og frjáls ritun) býðst sérkennsla inni í bekk, í fámennum hópi nemenda eða námsveri. Megináhersla er lögð á að örva mállega færni, kenna tækn i við umskráningu, lesskilning, stafsetningu og stafagerð. Leitað er eftir samvinnu við heimili nemenda til að sem bestur árangur náist.

**Nemendur með íslensku sem annað mál**

Almennt er stefnt að því að **nemendum með íslensku sem annað mál sé gert kleift að vinna sem mest í hópi íslenskumælandi nemenda.**

• Aðlaga læsistengt námsefni að þeirra færni, bæði í skóla og heimavinnu. Leggja á áherslu á að efla orðaforða nemenda og hugtakaskilning í gegnum námsefni hverrar greinar.

• Leggja mikla áherslu á daglegan lestur þeirra á íslensku í skólanum og nýta mannafla skólans sem best í því skyni.

• Leggja áherslu á samvirkt nám, samvinnu við aðra nemendur sem krefst samræðna og örvar færni í talmáli.

• Hvetja foreldra nemenda til að kenna þeim að lesa á sínu móðurmáli og/eða hvetja nemendur til að lesa efni á móðurmáli heima og í skóla.

• Nýta tölvur við nám og kennslu. sínu

• Kynna hljóðbækur fyrir nemendum og foreldrum þeirra strax á yngsta stigi. Hvetja þá til að nýta sér hlustunarefni hafi þeir ekki náð góðum tökum á lestri á íslensku.

• Skipuleggja starf stuðningsfulltrúa þannig að þeir nýtist vel til aðstoðar nemendum í bekk eftir þörfum.

• Aðlaga námsmat að þörfum/færni nemenda og bjóða þeim upp á sérstaka aðstoð við próftöku.

**Símenntun kennara**

Kennurum skólans hefur undanfarin skólaár verið boðið upp á símenntun sem styður við lestrarstefnu skólans. Þeim hefur staðið til boða að sækja kynningar, námskeið og fræðslufundi innan skólans og utan og fara í heimsóknir í aðra skóla, innan lands og utan. Meðal þess má nefna:

• Kennarar yngstu barna (1. – 4. bekk) sækja námskeið og vinna eftir kennsluaðferðinni Byrjendalæsi.

Á næstu árum verður unnið að því að allir kennarar Vopnafjarðarskóla tileinki sér það viðhorf að þeim beri að vinna að því að efla læsi nemenda. Kenna á orðaforða og hugtök sem tengjast hverri námsgrein. Vinna á markvisst að góðum mál- og lesskilningi nemenda í öllum námsgreinum og færni þeirra til að tjá sig um viðkomandi grein.